Omicron Live Update: अब तक दुनिया के 91 देशों में फैल चुका अमिक्रॉन, भारत के लिए अगले एक महीने में बड़ा खतरा
पैनल के मुताबिक ओमिक्रॉन की वजह से देश में कोरोना की तीसरी लहर आ सकती है। ओमिक्रॉन की तीसरी लहर फरवरी में पीक पहुंचेगी यानी जनवरी के महीने से ही पूरे देश में कोरोना मरीज बढ़ने शुरू हो जाएंगे।
नई दिल्लीः अब तक दुनिया के 91 देशों में फैल चुका अमिक्रॉन भारत के लिए अगले एक महीने में बड़ा खतरा बन सकता है। ये दावा कोरोना पर बने एक सरकारी पैनल ने किया है। पैनल के मुताबिक ओमिक्रॉन की वजह से देश में कोरोना की तीसरी लहर आ सकती है। ओमिक्रॉन की तीसरी लहर फरवरी में पीक पहुंचेगी यानी जनवरी के महीने से ही पूरे देश में कोरोना मरीज बढ़ने शुरू हो जाएंगे। ओमिक्रॉन की रफ्तार अगर अभी देखें, तो लगता है इसकी शुरुआत हो चुकी है। पिछले 24 घंटे में ही ओमिक्रॉन के 30 नए मामले सामने आए हैं। ये सभी मामले 4 राज्यों से आए हैं, इसके साथ ही देश में ओमिक्रॉन के कुल मामले 143 हुए हो चुके हैं। भारत में ओमिक्रॉन का जो खतरा है, वो ब्रिटेन में फिलहास सच साबित होता दिख रहा है। ब्रिटेन में ओमिक्रॉन के 25 हजार से ज्यादा केस हो चुके हैं, जबकि दक्षिण अफ्रीका में 1200 मरीज हैं। इसे लेकर ब्रिटिश वैज्ञानिक बड़े खतरे को लेकर आशंकित हैं।